ddrg/super_eurlex huggingface dataset:
Kommissionens forordning (EF) nr. 754/2003

af 29. april 2003

om ændring af forordning (EF) nr. 174/1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 31, stk. 3, og

ud fra følgende betragtninger:

(1) I aftalememorandummet mellem Det Europæiske Fællesskab og Den Dominikanske Republik, som blev godkendt ved Rådets afgørelse 98/486/EF(3), fastsættes et kontingent for mælkepulver, der eksporteres til Den Dominikanske Republik. Eftersom de produkter, der eksporteres under dette kontingent, i henhold til aftalememorandummet pålægges en reduceret importtold, og de berørte aktører indrømmes en særlig ordning, som sikrer dem en vis prisstabilitet, er det i Kommissionens forordning (EF) nr. 174/1999(4), senest ændret ved forordning (EF) nr. 186/2003(5), fastsat, at der for disse produkter skal anvendes en mindre restitutionssats end for produkter, der eksporteres uden for dette kontingent.

(2) Udviklingen i markedspriserne for mælkepulver på de interne og eksterne markeder og udviklingen i efterspørgslen og priserne i Den Dominikanske Republik har gjort, at det er nødvendigt at tilpasse de gældende restitutionssatser for denne ordning.

(3) Forordning (EF) nr. 174/1999 bør derfor ændres.

(4) Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Artikel 20a, stk. 8, i forordning (EF) nr. 174/1999 affattes således:

"8. Restitutionssatsen for produkter, der udføres til Den Dominikanske Republik i forbindelse med det i stk. 1 nævnte kontingent, er lig med følgende procent af den sats, som Kommissionen i henhold til artikel 31, stk. 3, i forordning (EF) nr. 1255/1999, fastsætter for den første dag i den periode, hvor der ifølge stk. 7 kan indgives licensansøgning:

a) 65 % for produkter henhørende under KN-kode 0402 10

b) 80 % for produkter henhørende under KN-kode 0402 21 og 0402 29."

Artikel 2

Denne forordning træder i kraft den 1. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. april 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 79 af 22.3.2002, s. 15.

(3) EFT L 218 af 6.8.1998, s. 45.

(4) EFT L 20 af 27.1.1999, s. 8.

(5) EUT L 27 af 1.2.2003, s. 11.
Kommissionens forordning (EF) nr. 753/2003

af 29. april 2003

om ændring af forordning (EF) nr. 98/2003, for så vidt angår antallet af svin til støtte for husdyrbruget i de franske oversøiske departementer (OD)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom)(1), særlig artikel 6, stk. 5, og

ud fra følgende betragtninger:

(1) Ved Kommissionens forordning (EF) nr. 98/2003 af 20. januar 2003 om fastsættelse af foreløbige forsyningsopgørelser og EF-støtte til levering af vigtige produkter til konsum, forarbejdning og anvendelse som rå- og hjælpestoffer og til levering af levende dyr og æg til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001(2), senest ændret ved forordning (EF) nr. 457/2003(3), fastsattes det antal dyr, der kan ydes støtte for på grundlag af de foreløbige forsyningsopgørelser for 2003.

(2) For at udvikle de franske oversøiske departementers (OD) produktionspotentiale og for at imødekomme den stigende lokale efterspørgsel bør antallet af avlssvin forhøjes.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 98/2003 affattes bilag II, del 3, som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. april 2003.

På Kommissionens vegne

Franz Fischler

Medlem af Kommissionen

(1) EFT L 198 af 21.7.2001, s. 11.

(2) EFT L 14 af 21.1.2003, s. 32.

(3) EUT L 69 af 13.3.2003, s. 21.

BILAG

"Del 3

Svineavl

Antal dyr og støtte til levering af dyr fra EF pr. kalenderår

>TABELPOSITION>"
Kommissionens forordning (EF) nr. 870/2003

af 20. maj 2003

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1947/2002(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 21. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. maj 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 337 af 24.12.1994, s. 66.

(2) EFT L 299 af 1.11.2002, s. 17.

BILAG

til Kommissionens forordning af 20. maj 2003 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 867/2003

af 19. maj 2003

om fastsættelse af mindstesalgspriser for oksekød udbudt til salg i henhold til den tredje licitation, som er omhandlet i forordning (EF) nr. 596/2003

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved Kommissionens forordning (EF) nr. 2345/2001(2), særlig artikel 28, stk. 2, og

ud fra følgende betragtninger:

(1) Visse mængder oksekød er blevet udbudt til salg ved Kommissionens forordning (EF) nr. 596/2003(3).

(2) I henhold til artikel 9 i Kommissionens forordning (EØF) nr. 2173/79 af 4. oktober 1979 om gennemførelsesbestemmelser for afsætning af oksekød, som interventionsorganerne har opkøbt, og om ophævelse af forordning (EØF) nr. 216/69(4), senest ændret ved forordning (EF) nr. 2417/95(5), skal mindstesalgspriserne for kød udbudt i licitation fastsættes under hensyntagen til de modtagne bud.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

De mindstesalgspriser for oksekød i forbindelse med den tredje licitation, som er omhandlet i forordning (EF) nr. 596/2003, og for hvilken indleveringsfristen udløb den 12. maj 2003, fastsættes i bilaget til denne forordning.

Artikel 2

Denne forordning træder i kraft den 20. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. maj 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 315 af 1.12.2001, s. 29.

(3) EUT L 85 af 2.4.2003, s. 3.

(4) EFT L 251 af 5.10.1979, s. 12.

(5) EFT L 248 af 14.10.1995, s. 39.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>
Kommissionens forordning (EF) nr. 863/2003

af 19. maj 2003

om ændring af forordning (EF) nr. 1939/2001, (EF) nr. 1940/2001 og (EF) nr. 346/2003 om åbning af løbende licitationer med henblik på salg af ris, som det græske, italienske og franske interventionsorgan ligger inde med, på EF's indre marked til anvendelse i foder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om en fælles markedsordning for ris(1), senest ændret ved Kommissionens forordning (EF) nr. 411/2002(2), særlig artikel 8, litra b), og

ud fra følgende betragtninger:

(1) I Kommissionens forordning (EØF) nr. 75/91(3) fastsættes procedurer og betingelser for salg af uafskallet ris, som interventionsorganerne ligger inde med.

(2) De i Kommissionens forordning (EF) nr. 1939/2001(4), senest ændret ved forordning (EF) nr. 357/2003(5), Kommissionens i forordning (EF) nr. 1940/2001(6), senest ændret ved forordning (EF) nr. 357/2003, og i Kommissionens forordning (EF) nr. 346/2003(7) fastsatte licitationer har ikke medført fuldstændig afsætning af de mængder, der er udbudt til salg. Derfor bør der åbnes nye licitationer.

(3) For at sikre de erhvervsdrivendes rettigheder bør der åbnes nye licitationer efter datoen for lukning af de foregående licitationer.

(4) De i denne forordning fastsatte foranstaltninger er i overensstemmelse med udtalelsen fra Forvaltningskomitéen for Korn -

UDSTEDT FØLGENDE FORORDNING:

Artikel 1

Forordning (EF) nr. 1939/2001 og (EF) nr. 1940/2001 ændres således.

I artikel 5, stk. 1, ændres datoen "17. oktober 2001" til datoen "4. juni 2003".

Artikel 5, stk. 3, første afsnit, affattes således:

"3. Fristen for forelæggelse af bud i forbindelse med den sidste dellicitation udløber den 30. juli 2003, kl. 12 (lokal tid i Bruxelles)."

Artikel 2

Forordning (EF) nr. 346/2003 ændres således:

I artikel 5, stk. 1, ændres datoen "5. marts 2003" til datoen "4. juni 2003".

Artikel 5, stk. 3, første afsnit, affattes således:

"3. Fristen for forelæggelse af bud i forbindelse med den sidste dellicitation udløber den 30. juli 2003, kl. 12 (lokal tid i Bruxelles)."

Artikel 3

Denne forordning træder i kraft på tredjedagen efter offentliggørelsen i Den Europæiske Unions Tidende.

Den gælder fra den 22. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. maj 2003.

På Kommissionens vegne

Franz Fischler

Medlem af Kommissionen

(1) EFT L 329 af 30.12.1995, s. 18.

(2) EFT L 62 af 5.3.2002, s. 27.

(3) EFT L 9 af 12.1.1991, s. 15.

(4) EFT L 263 af 3.10.2001, s. 15.

(5) EUT L 53 af 28.2.2003, s. 6.

(6) EFT L 263 af 3.10.2001, s. 19.

(7) EUT L 50 af 25.2.2003, s. 15.
Kommissionens forordning (EF) nr. 860/2003

af 19. maj 2003

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1947/2002(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 20. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. maj 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 337 af 24.12.1994, s. 66.

(2) EFT L 299 af 1.11.2002, s. 17.

BILAG

til Kommissionens forordning af 19. maj 2003 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 861/2003

af 19. maj 2003

om udstedelse af importlicenser for ris med oprindelse i AVS-staterne og de oversøiske lande og territorier, der er indgivet ansøgninger om i løbet af de fem første arbejdsdage af maj 2003 i henhold til forordning (EF) nr. 638/2003

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2286/2002 af 10. december 2002 om ordninger for landbrugsprodukter og varer fremstillet af landbrugsprodukter med oprindelse i AVS-staterne og om ophævelse af forordning (EF) nr. 1706/98(1),

under henvisning til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab ("associeringsafgørelse")(2),

under henvisning til Kommissionens forordning (EF) nr. 638/2003 af 9. april 2003 om gennemførelsesbestemmelser til Rådets forordning (EF) nr. 2286/2002 og Rådets afgørelse 2001/822/EF for så vidt angår ordningen for indførsel af ris med oprindelse i stater i Afrika, Vestindien og Stillehavet (AVS) og oversøiske lande og territorier (OLT)(3), særlig artikel 17, stk. 2, og

ud fra følgende betragtninger:

En gennemgang af de mængder, der blev indgivet ansøgninger for under tranchen for maj 2003, viser, at der bør udstedes licenser for de ansøgte mængder, alt efter tilfældet nedsat med en procentsats, og at der bør fastsættes mængder, der kan overføres til følgende tranche -

UDSTEDT FØLGENDE FORORDNING:

Artikel 1

1. For de ansøgninger om importlicenser for ris, der er indgivet i de fem første arbejdsdage i maj 2003 efter forordning (EF) nr. 638/2003 og meddelt Kommissionen, udstedes der licenser for de mængder, der er anført i ansøgningerne, der kan nedsættes med procentsatserne i bilaget.

2. De mængder, der kan overføres, er fastsat i bilaget.

Artikel 2

Denne forordning træder i kraft den 20. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. maj 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 348 af 21.12.2002, s. 5.

(2) EFT L 314 af 30.11.2001, s. 1.

(3) EUT L 93 af 10.4.2003, s. 3.

BILAG

Nedsættelsesprocentsatser, der skal anvendes på de mængder, som der er ansøgt om for tranchen for maj 2003, og de mængder, der overføres til den følgende tranche

>TABELPOSITION>

>TABELPOSITION>
Kommissionens forordning (EF) nr. 868/2003

af 19. maj 2003

om fastsættelse af mindstesalgspriser for oksekød udbudt til salg i henhold til den tredje licitation, som er omhandlet i forordning (EF) nr. 604/2003

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved Kommissionens forordning (EF) nr. 2345/2001(2), særlig artikel 28, stk. 2, og

ud fra følgende betragtninger:

(1) Visse mængder oksekød er blevet udbudt til salg ved Kommissionens forordning (EF) nr. 604/2003(3).

(2) I henhold til artikel 9 i Kommissionens forordning (EØF) nr. 2173/79 af 4. oktober 1979 om gennemførelsesbestemmelser for afsætning af oksekød, som interventionsorganerne har opkøbt, og om ophævelse af forordning (EØF) nr. 216/69(4), senest ændret ved forordning (EF) nr. 2417/95(5), skal mindstesalgspriserne for kød udbudt i licitation fastsættes under hensyntagen til de modtagne bud.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

De mindstesalgspriser for oksekød i forbindelse med den tredje licitation, som er omhandlet i forordning (EF) nr. 604/2003, og for hvilken indleveringsfristen udløb den 13. maj 2003, fastsættes i bilaget til denne forordning.

Artikel 2

Denne forordning træder i kraft den 20. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. maj 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 315 af 1.12.2001, s. 29.

(3) EUT L 86 af 3.4.2003, s. 7.

(4) EFT L 251 af 5.10.1979, s. 12.

(5) EFT L 248 af 14.10.1995, s. 39.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>
Kommissionens forordning (EF) nr. 830/2003

af 14. maj 2003

om ændring af forordning (EF) nr. 2659/94 om nærmere bestemmelser for ydelse af støtte til privat oplagring af ostene Grana Padano, Parmigiano Reggiano og Provolone

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 10, og

ud fra følgende betragtninger:

(1) I artikel 6, stk. 1, i Kommissionens forordning (EF) nr. 2659/94(3), senest ændret ved forordning (EF) nr. 779/2002(4), er støtten til privat oplagring af ostene Grana Padano, Parmigiano Reggiano og Provolone fastsat. Støtten bør ændres som følge af udviklingen i oplagringsomkostningerne og den forventede udvikling i markedspriserne.

(2) Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Artikel 6, stk. 1, i forordning (EF) nr. 2659/94 affattes således:

"1. Støtten til privat oplagring af ost fastsættes således:

a) 20 EUR pr. ton for de faste omkostninger

b) 0,25 EUR pr. ton pr. kontraktoplagringsdag for oplagringsomkostningerne

c) et beløb til finansielle omkostninger, udtrykt i EUR pr. ton pr. kontraktoplagringsdag, der fastsættes således:

- 0,40 for Grana Padano-ost

- 0,58 for Parmigiano Reggiano-ost

- 0,32 for Provolone-ost.".

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. maj 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 79 af 22.3.2002, s. 15.

(3) EFT L 284 af 1.11.1994, s. 26.

(4) EFT L 123 af 9.5.2002, s. 31.
Kommissionens forordning (EF) nr. 832/2003

af 14. maj 2003

om fastsættelse af importtold for ris

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved Kommissionens forordning (EF) nr. 411/2002(2),

under henvisning til Kommissionens forordning (EF) nr. 1503/96 af 29. juli 1996 om gennemførelsesbestemmelser til Rådets forordning (EF) nr. 3072/95 for så vidt angår importtold for ris(3), senest ændret ved forordning (EF) nr. 1298/2002(4), særlig artikel 4, stk. 1, og

ud fra følgende betragtninger:

(1) I artikel 11 i forordning (EF) nr. 3072/95 er det fastsat, at ved indførsel af de i nævnte forordnings artikel 1 omhandlede produkter opkræves toldsatserne i den fælles toldtarif. For de produkter, der er omhandlet i stk. 2 i denne artikel, er importtolden dog lig med interventionsprisen for disse produkter, på importtidspunktet, forhøjet med en vis procent, alt efter om det drejer sig om afskallet eller sleben ris og med fradrag af importprisen, for så vidt denne sats ikke overstiger satserne i den fælles toldtarif.

(2) I henhold til artikel 12, stk. 3, i forordning (EF) nr. 3072/95 beregnes cif-importpriserne på grundlag af de repræsentative priser for det pågældende produkt på verdensmarkedet eller på Fællesskabets importmarked for dette produkt.

(3) I forordning (EF) nr. 1503/96 er der fastsat gennemførelsesbestemmelser til forordning (EF) nr. 3072/95, for så vidt angår importtold for ris.

(4) Importtolden gælder, indtil en ny fastsættelse træder i kraft. Den forbliver ligeledes i kraft, hvis der ikke foreligger nogen notering fra den referencekilde, der er fastsat i artikel 5 til forordning (EF) nr. 1503/96 i de to uger forud for den næste periodiske fastsættelse.

(5) For at sikre en korrekt gennemførelse af ordningen for importtold bør de markedskurser, der konstateres i en referenceperiode, anvendes ved beregningen af importtolden.

(6) Anvendelsen af forordning (EF) nr. 1503/96 fører til fastsættelsen af importtolden efter bilagene til nærværende forordning -

UDSTEDT FØLGENDE FORORDNING:

Artikel 1

Importtolden for ris som omhandlet i artikel 11, stk. 1 og 2, i forordning (EF) nr. 3072/95 er fastsat i bilag I til nærværende forordning på grundlag af de elementer, der er fastsat i bilag II.

Artikel 2

Denne forordning træder i kraft den 15. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. maj 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 329 af 30.12.1995, s. 18.

(2) EFT L 62 af 5.3.2002, s. 27.

(3) EFT L 189 af 30.7.1996, s. 71.

(4) EFT L 189 af 18.7.2002, s. 8.

BILAG I

Fastsættelse af importtolden for ris og brudris

>TABELPOSITION>

BILAG II

Beregning af importtolden for ris

>TABELPOSITION>